《次马承议韵》
宋代·李复

浮云飘忽竟多姿，苍狗须臾化白衣。
对客莫思扪虱语，乘风且共跨鲸归。
岩岩清壁三千仞，郁郁寒松四十围。
君看时光易流转，新霜高叶又朝稀。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。